बचपन से मिलती है जिम्मेदार बनने की ट्रेनिंग; सीखते हैं टीमवर्क और लीडरशिप
Important Life Lessons From Scouts & Guide That Everyone Needs to Learn Right Now मददगार, मिलनसार, विनम्र, दयालु, आज्ञाकारी, हंसमुख, मितव्ययी, साफ-सुथरा और बहादुर होने की वैल्यू डालने के लिए प्रसिद्द है।
22 फरवरी पूरे विश्व में 'वर्ल्ड थिंकिंग डे' के रूप में मनाया जाता है।
इस दिन को मनाने की शुरुआत ‘गर्ल्स स्काउट’ संस्था द्वारा 1932 में की गई थी और इसका उद्देश्य गरीबी, लैंगिक असमानता, पर्यावरण, शिक्षा तक पहुंच जैसे विभिन्न मुद्दों पर विचार करना है।
गर्ल्स स्काउट संस्था का पेरेंट ऑर्गेनाइजेशन ‘स्काउट एंड गाइड मूवमेंट’ हैं, जिसके सदस्यों को 'स्काउट्स' कहते हैं। दुनियाभर में ‘स्काउट एंड गाइड’ मूवमेंट अपने स्काउट्स में वफादार, मददगार, मिलनसार, विनम्र, दयालु, आज्ञाकारी, हंसमुख, मितव्ययी, साफ-सुथरा और बहादुर होने की वैल्यू डालने के लिए प्रसिद्ध है।
करियर फंडा में स्वागत!
स्काउट मूवमेंट के पितामह का जन्म
फरवरी 22, 1857 का लंदन शहर। कड़ाके की सर्दियां खत्म हो रही थीं और दिन बड़े होना शुरू हो चुके थे।
पेडिंग्टन में रहने वाले जाने-माने एकेडेमिक और क्लर्गीमैन रेवरेंड बाडेन पॉवेल के यहां नौवीं संतान जन्म लेती है। यह संतान एक लड़का है, जिसका नाम रखा जाता है रॉबर्ट। यही रॉबर्ट आगे चलकर बनता है सर रॉबर्ट बाडेन पॉवेल। रॉबर्ट को उनके माता-पिता ने आउटडोर एक्टिविटीज और एडवेंचर की वैल्यू के साथ बड़ा किया। इसका परिणाम यह होता है कि बड़े होकर रॉबर्ट ब्रिटिश सेना में भर्ती हो जाते हैं और साउथ अफ्रीका में भेज दिए जाते हैं।
वहां, 1899 से 1902 के बीच द्वितीय बोअर युद्ध के दौरान इस नौजवान ऑफिसर की खोज करने, टोह लेने, किसी स्थान को सुरक्षित रखने और कठिनाई भरी सिचुएशन से बाहर निकलने की नई-नई तकनीकें और विधियां प्रसिद्ध हो जाती हैं। वह स्काउटिंग एंड रेकोनसिएंस (reconnaissance – सुरक्षा, खोज और टोह) पर एक मैन्युअल लिख डालता है, जो ब्रिटिश सैनिकों में बहुत लोकप्रिय होता है।
युद्ध खत्म होने पर रॉबर्ट पाते हैं कि उनका स्काउटिंग मैन्युअल ब्रिटिश सैनिकों के साथ-साथ प्रैक्टिकल स्किल्स और आउटडोर एक्टिविटीज में रुचि लेने वाले लोगों के बीच भी प्रसिद्ध हो गया है। इस तरह जन्म होता है आज 200 से अधिक देशों में फैले 'स्काउट एन्ड गाइड मूवमेंट' का।
आइए देखते हैं, कैसे इस मूवमेंट की वैल्यूज हमारी प्रोफेशल और पर्सनल लाइफ के लिए उपयोगी है।
स्काउट एंड गाइड मूवमेंट से आज पांच सबक
1) लीडरशिप और टीम वर्क
स्काउट और गाइड संगठन का यह दृष्टिकोण पेशेवर जीवन में समान रूप से प्रासंगिक है। भारत में प्रोजेक्ट क्यूब, द हिमालयन माउंटनियरिंग इंस्टीट्यूट, द वर्ल्ड ब्रदरहुड फंड, नेशनल इंटीग्रेशन केम्पस इत्यादि में स्काउट्स एंड गाइड लीडरशिप भूमिका में है।
सबक - लीडरशिप खुद को अलग-अलग एक्टिविटीज के जरिए डेवेलप करनी होती है।
2) पर्सनल रिस्पांसिबिलिटी
अधिकतर जगहों पर 'जिम्मेदारी' (खासतौर पर फेल होने पर) दूसरों पर डाल देने का चलन होता है। ज्यादातर मामलों में जूनियर कर्मचारियों को बलि का बकरा बनाया जाता है।
कई जगह तो पहले से ही निश्चित कर लिया जाता है कि इस बार किसकी बारी है! मैंने इस तरह कई अच्छे संस्थान बर्बाद होते देखे हैं।
यहाँ पर स्काउट और गाइड आंदोलन द्वारा प्रचारित पर्सनल रिस्पांसिबिलिटी लेने का अपना महत्व है। स्काउट्स और गाइड्स को प्रोत्साहित किया जाता है कि वे अपने स्वयं के कार्यों की जिम्मेदारी लें और अपने निर्णयों के लिए जवाबदेह हों।
सबक - चरित्र की पहचान होती है अपनी गलती स्वीकारने की शक्ति से और इसके लिए चाहिए सेंस ऑफ रिस्पांसिबिलिटी।
3) सेल्फ-डिसिप्लिन और पर्सनालिटी डेवलपमेंट
स्काउट और गाइड को अपने कौशल को विकसित करने और खुद को बेहतर बनाने के लिए लगातार प्रयास करने के लिए प्रोत्साहित किया जाता है। कैंपस में आउटडोर में रहते हुए उपलब्ध संसाधनों से भोजन और जीवित रहने की व्यवस्था करने में बड़े मैनेजमेंट लैसंस छुपे होते हैं।
सबक - लगातार सुधार जीवन का लक्ष्य होना चाहिए।
4) कम्युनिटी सर्विस
स्काउट और गाइड को अपने समुदाय के सक्रिय सदस्य होने और सकारात्मक तरीके से समाज में योगदान करने के लिए प्रोत्साहित किया जाता है। भारत में 'स्वच्छ भारत अभियान' में स्काउट्स एंड गाइड्स ने सक्रिय भूमिका निभाई है। इसके अलावा वे प्राकृतिक आपदाओं - जैसे भूकंप, तूफान, बाढ़ इत्यादि के रिलीफ कैंप्स में ब्लड डोनेशन कैंप्स आदि में भी सक्रिय भूमिका निभाते हैं।
सबक - स्वयं का विकास और कम्युनिटी का सहयोग करना दोनों एक सिक्के के पहलू हैं।
5) पॉजिटिव एटीट्यूड
इस एट्टीट्यूड से आपका जीवन आसान हो जाता है। स्काउट्स एंड गाइड्स का अपने जीवन के प्रति सकारात्मक नजरिया होता है जो उनकी रोवर्स एन्ड रेंजर्स एक्टिविटीज, वर्ल्ड थिकिंग डे सेलिब्रेशन, नेशनल सर्विस स्किम आदि में झलकता है।
सबक - सदा नया सीखने की इच्छा आपको पॉजिटिव बना देती है।
सारांश 
स्काउट और गाइड आंदोलन मूल्यवान सबक और सिद्धांतों का खजाना प्रदान करता है, जिसे पेशेवर और व्यक्तिगत जीवन दोनों में लागू किया जा सकता है।
1) Develop leadership through outdoor activities
2) Take responsibility when things go wrong
3) Constant improvement is key to happy life
4) Help the community always
5) Learn steadily to remain positive
आज का करियर फंडा है कि लीडरशिप, टीम वर्क, पर्सनल रिस्पांसिबिलिटी (व्यक्तिगत जिम्मेदारी), सेल्फ डिसिप्लिन, कम्युनिटी सर्विस और पॉजिटिव एटीट्यूड पर ध्यान केंद्रित करके व्यक्ति अपने करियर और व्यक्तिगत संबंधों में सफल होने के लिए आवश्यक कौशल और मानसिकता विकसित कर सकते हैं।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) छोटे बिजनेस के लिए फंडिंग जुटाने के 5 तरीके:वेंचर कैपिटल ही नहीं सरकारी स्कीम्स से भी मिल सकता है फंड
2) भारत में अच्छी और सस्ती शिक्षा के विकल्प:सरकार-एनजीओ देते हैं स्कॉलरशिप; इन गवर्नमेंट स्कूलों में मिलती है क्वालिटी एजुकेशन
3) हमेशा मोटिवेट रहने के लिए पांच टिप्स:खुलकर सोचें, चीजों को पकड़कर ना बैठें और खुद में इन्वेस्ट करें
4) शब्द बनने की कहानियों से बढ़ाएं इंग्लिश नॉलेज:नॉस्टेल्जिया को माना जाता था बीमारी, हैरी पॉटर से आया वर्ड मगल
5) ज्योतिराव और सावित्रीबाई फुले के जीवन से सबक:मजबूत नेतृत्व और दृढ़ संकल्प के साथ की थी महिला शिक्षा की शुरुआत
6) इकोनॉमिक्स के फील्ड में हैं कई सारे विकल्प:अर्थशास्त्री, फायनेंशियल एनालिस्ट से लेकर आंत्रप्रेन्योर तक बन सकते हैं
7) लिज्जत पापड़ की जसवंतीबेन से आत्मनिर्भर बनना सीखें:अपने आइडिया पर भरोसा रखें; असफलता से डरे बिना आगे बढ़ना जरूरी